# Description: H:\lógó\Logo_Color.tifUngsveit SÍ 2025

Hljómsveitarnámskeið Ungsveitar Sinfóníuhljómsveitar Íslands 2025 stendur frá mánudeginum 8. september til sunnudagsins 21. september 2025. Verkefni Ungsveitarinnar er Sinfónía nr. 4 eftir **Tsjajkovskíj** undir stjórn **Nathanaël Iselin**. **Nathanaël**.

Hljómsveitarnámskeiðinu lýkur með glæsilegum stórtónleikum í Eldborg, Hörpu, sunnudaginn 21. **september kl. 14:00**.

**Prufuspil** verða haldin í Hörpu **24., 25. og 26. mars nk.**

**Raddæfingar** að vori verða haldnar í Hörpu **12., 13. & 14. maí nk**.

**Tuttiæfingar að vori** fara fram í Hörpu **26., 27. & 28. maí** **nk**.

**Allir nemendur þurfa að sækja um til að leika með hljómsveitinni, líka þeir sem spiluðu með síðast.** Hægt verður að nálgast umsóknareyðublöð á heimasíðu SÍ frá og með mánudeginum 27. janúar. Umsóknarfrestur er til miðnættis 23. febrúar.

Umsækjendur fá staðfestingu á að umsókn hafi verið móttekin. **Prufuspilspartar verða sendir út til nemenda í tölvupósti við fyrsta tækifæri eftir að umsókn hefur borist en prufuspilstímar verða sendir öllum umsækjendum eftir að umsóknarfrestur rennur út. Í prufuspilum til Ungsveitar á að leika eftir útsendum nótum, ekki öðrum útgáfum.**

Sérstök prufuspil verða haldin um stöðu konsertmeistara. Allar nótur í prufuspilinu koma frá SÍ og eru sendar umsækjendum nema Mozartkonsertinn. Hver umsækjandi þarf að undirbúa:
Alla prufuspilsstaði fyrir fiðlu I og fiðlu II
Mozart, fiðlukonsert nr. 3, 4 eða 5 **með kadenzu** (umsækjandi notar sínar nótur)
Tsjajkovskíj, sinfónía nr. 4, þáttur I, taktur 263-282, bls. 5-6 (grænn hornklofi)

Brahms, sinfónía nr. 1, þáttur II, taktur 90 (upptaktur að E)-128, lok þáttar (grænn hornklofi)

Þeim sem **ekki** geta mætt í prufuspilið er bent á að **senda inn myndbandsupptöku með hljóði í góðum gæðum á neðangreint netfang. Myndbandið á að vera tekið í einni töku. Ekki er hægt að sækja um konsertmeistarastöðu með innsendu myndbandi.** Dómnefnd getur farið fram á að hljóðfæraleikari sem sendir inn myndband verði látin leika um sæti innan sinnar deildar að hausti.

Nemendum sem standast prufuspil verður boðið sæti í Ungsveit SÍ 2025 og þurfa þeir **við upphaf námskeiðsins** **að** **greiða 15.000 kr. skráningargjald sem er óafturkræft**.

Vinsamlegast athugið að Ungsveit SÍ er aðallega hugsuð sem vettvangur fyrir samspil nemenda sem lokið hafa miðprófi hið minnsta. Samkeppni er um sæti í Ungsveitinni og þess vegna er lykilatriði að öll komi vel undirbúin til leiks.

**Námskeiðið í ár stendur yfir í hálfan mánuð auk raddæfinga að vori.**

Nauðsynlegt er að allir þátttakendur kunni sínar raddir mjög vel þegar mætt er til leiks á fyrstu æfingu að hausti þar sem æfingaáætlun Ungsveitarinnar er mjög þétt. Æfingaáætlun Ungsveitar er unnin í samvinnu við MÍT (Menntaskóla í tónlist) og munu nemendur skólans fá frí til að stunda æfingar Ungsveitarinnar þar sem æfingatími sveitarinnar og stundaskrá skólans skarast. **Þeir nemendur sem taka þátt í starfi Ungsveitarinnar skuldbinda sig til að mæta á allar æfingar hennar. Engin leyfi eru veitt.**

Upplýsingar um Ungsveit SÍ 2025 veitir

Hjördís Ástráðsdóttir, fræðslustjóri

Sími 5452504/8988934

hjordis.astradsdottir@sinfonia.is